Cartwrights Corner 8th Floor: Hooffoto's
Adres: Cartwright's Corner 806, Adderley-straat 19A, Kaapstad, 8001, Wes-Kaap
Cartwrights Corner 8th floor is 'n luukse selfsorgwoonstel in die hartjie van die sakekern op die agtste verdieping van die gesogte Cartwright's Corner-gebou. Dié gebou is in Kaapstad se bekende Adderleystraat geleë. Die woonstel bied uitsigte wat herinner aan Manhattan se stadshorison, bobaas sekuriteit en privaat parkeerplek in 'n motorhuis. Die eenheid is net 'n klipgooi van die parlementsgebou, diplomatieke kwartiere, die hooggeregshof, winkels en verskeie besienswaardighede af.
Dié eenslaapkamerwoonstel het slaapplek vir 2 gaste en spog met hoë plafonne en 'n klomp vensters wat toelaat dat die lig van alle kante af die eenheid binnestroom. Die slaapkamer is ingerig met 'n koninggrootte-bed, hangkas, 'n kluis en pragtige Egiptiese katoenlinne. Die spieëlkas kan ook as 'n lessenaar of werkshoekie ingespan word.
Die woonstel sal jou verras die oomblik wat jy dit betree en beskik oor 'n oopplan-kombuis, sitarea en 'n eetarea. Die uitsigte is asemrowend maak nie saak waar in die eenheid jy staan nie. Die kombuis is goed toegerus met 'n stoof, oond, yskas-vrieskas en 'n mikrogolfoond. Daar is ook 'n skottelgoedwasser en 'n wasmasjien-tuimeldroër-kombinasie vir jou gerief. Die eetarea het sitplek vir 4 gaste, terwyl die sitarea gemaklike sitplek en 'n platskerm-TV met sekere DStv-kanale het. WiFi met 'n veseloptiese-lyn is beskikbaar teen 'n ekstra fooi.
Geriewe in die kompleks sluit 'n leefstylsentrum met 'n gimnasium en 'n binneshuise swembad in, en word slegs deur gaste van die kompleks gebruik. Daar is ook 24 uur-sekuriteit, binne-parkeerplek en pragtige uitsigte oor die stadskern, oseaan en op die berge. Cartwright's Corner is al sedert die 1970's 'n argitektoniese baken in die stad.
'n Bespreking by Cartwrights Corner 8th Floor sluit in:
4.6 uit 5van 1 resensie vir Cartwrights Corner 8th Floor
Cartwright's Corner 806, Adderley-straat 19A, Kaapstad, 8001, Wes-Kaap
Gaste dink Cartwrights Corner 8th Floor het 'n goeie ligging
https://travelground.imgix.net/AAEAAQAAAAAAAAAAAAAAJGIwMjFkOGEzLTg0ZjEtNDhmMC05MzMxLTYwMmU5YjFkYWM4Mw?w=1440&h=960&fit=crop&auto=format was R1 050, nou Vanaf R945 per nag (plek vir 2) 1 5 1 5 806 Cartwright's Corner 19A Adderley Street 8001 Wes-Kaap 086 999 0018 14:00-19:00 10:00 -33.9237518 18.4215446